ถั่วฝักยาว ปลูกง่าย ได้ราคาดี แต่ทําไมจึงไม่ล้นตลาด
ถั่วฝักยาว เป็นพืชตระกูลถั่ว ที่คนทั่วไปนิยมบริโภคกันในรูปแบบของพืชผัก และเป็นผักที่หาซื้อได้ง่ายไม่เคยขาดแคลนจากท้องตลาด เพราะถั่วฝักยาวเป็นพืชปลูกง่ายและปลูกได้ตลอดปีถ้าได้รับน้ําทั่วถึงเพียงพอ สามารถทนต่ออากาศร้อนชื้นโดยทั่วไป และปลูกได้ทั่วทุกภาคของประเทศไทย นอกจากนี้ยังมีอายุเก็บเกี่ยวสั้น เริ่มปลูกไม่ถึง 2 เดือน ก็อาจมีผลผลิตให้เก็บเกี่ยวทํารายได้ต่อเนื่องได้อีกถึง2 เดือน โดยที่ราคาผลผลิตมักจะอยู่ในเกณฑ์ดี เนื่องจากมีโอกาสน้อยครั้งที่ผลผลิตถั่วฝักยาวจะมีมากจนล้นตลาด และเกิดปัญหาราคาตกต่ํา